****

**Što je glomazni otpad?**

Zakon o gospodarenju otpadom (NN 84/21) korisnika javne usluge sakupljanja komunalnog otpada obvezuje na odvojeno prikupljane miješanog komunalnoga otpada, reciklabilnoga otpada, opasnog i glomaznog otpada.

**Univerzal je kao davatelj javne usluge dužan** **jednom u kalendarskoj godini** preuzeti glomazni otpad korisnika usluge, koji je kućanstvo, na njegovu obračunskom mjestu (adresi) **bez naknade**.

Glomazni otpad odvozi se prema Planu odvoza otpada za korisnička obračunska mjesta grupirana po mjesnim odborima. Korisnik usluge može zatražiti dodatan odvoz, pri čemu je dužan platiti cijenu prijevoza i obrade tog otpada.

|  |
| --- |
| **PRIJAVA ZA ODVOZ KUĆNOGA GLOMAZNOG OTPADA** prema Planu odvoza glomaznog otpada |
| **Korisnik/ca javne usluge** Ime i prezime: |  |
| **Obračunsko mjesto** Adresa kućanstva: |  |
| **Kontakt**Broj mobitela ili e-adresa: |  |
| Datum ispunjavanja obrasca:  | Kliknite ili dodirnite ovdje da biste unijeli datum. |
| Popunjavanjem obrasca prijave pristajete na obradu osobnih podataka u skladu s Općom uredbom o zaštiti podataka. Vaše će podatke Univerzal korisitii samo u svrhu izrade naloga za odvoz otpada. |

**Važno!**

Popunjeni obrazac poslati na e-adresu tatjana.krsticevic@univerzal-djakovo.hrili donijeti osobno u Univerzal d.o.o. (**V. Nazora 68**, Đakovo) **najkasnije tjedan dana prije planiranog odvoza**, ovisno o mjesnom odboru, a radi pravodobne organizacije odvoza u skladu s iskazanim potrebama.

**Izravno ćemo vas obavijestiti o terminu dolaska po prijavljeni otpad i pripremi za odvoz glomaznog otpada.**

**Stvari za djecu**

dječja kolica, krevetić, madrac, autosjedalice, hodalice, stolice, veće igračke od tvrde plastike

**Što se može odložiti u glomazni otpad?**

**Podne obloge i namještaj**

tepih, laminat, linoleum, parket, ormar, komoda, ladičar, vitrina, noćni ormarić, polica, stol, stolac, stolica, klupa, zidni/stolni sat većih dimenzija, daska kod uzglavlja kreveta, stalak, fotelja, naslonjač, krevet, tabure, madrac, nadmadrac, podnica kreveta, spužve, okvir za sliku većih dimenzija, prozorske zaštitne rešetke

**Kupaonska oprema**

kade, tuš kade, saune, kade za djecu, kupaonski ormari i police, toaleti (školjka i daska), umivaonik, bidei, ogledala, slavina za vodu, zavjese ili pregrade za tuš, nosač tuša, nosač zastora za tuš, crijevo za tuš, stalak za ručnike

**Kuhinjska i vrtna oprema**

kuhinjski elementi, sudoper, radna površina, šank, ograda, vrtni namještaj, vrtna klupa, vrtni alati, strojevi za vrt (tačke, kosilica) rastavljeni na dijelove, sjenica (rastavljena na dijelove), drvo (izrezano na dimenzije pogodne za prijevoz), lončanica i posuda (npr. za cvijeće), postolje, nosači, vrtni ukrasi većih dimenzija, crijevo za vodu, posude za zalijevanje bilja, ljuljačka, suncobran i stalak za suncobran, sklopivi bazen, trampolin, roštilj, vrtna klupa

**Ostali glomazni otpad**

rolete, žaluzine, tende, ljestve, vrata (sobna, ulazna), prozorski okvir, invalidska kolica, dekorativni predmeti većih dimenzija, oprema za kućne ljubimce većih dimenzija (akvarij, žičani kavez), sprave za vježbanje i veća oprema za sport i rekreaciju (bicikl), radijator, kante i veće posude, tapete, daska za glačanje, okvir i stalak za sušenje rublja, kišobrani, popluni, sobne lampe, lusteri

 **NIJE GLOMAZNI OTPAD!**

automobilske i traktorske gume, bijela i smeđa tehnika, kućanski aparati, elektronički i električni uređaji, informatička oprema, građevinski otpad, šuta, beton, cigle, azbestne ploče, ondulin ploče, drvo, fluorescentne cijevi, akumulatori, baterije, kanisteri onečišćeni opasnim tvarima, otpadna ulja, zauljena ambalaža, porculansko i keramičko posuđe, čaše, staklena vuna, stiropor, vreće usisivača, zavjese